CELEX: 32007D0268
Language: bg
Date: 2007-05-03 00:00:00
Title: 2007/268/ЕОРешение на Комисията oт 13 април 2007 година относно прилагането на програми за наблюдение на инфлуенцата по птиците при домашни и диви птици, които да се проведат в държавите-членки, и за изменение на Решение 2004/450/ЕО (нотифицирано под номер C(2007) 1554)

3.5.2007   
            
            
               BG
            
            
               Официален вестник на Европейския съюз
            
            
               L 115/3
            
         
      РЕШЕНИЕ НА КОМИСИЯТА
   
   oт 13 април 2007 година
   относно прилагането на програми за наблюдение на инфлуенцата по птиците при домашни и диви птици, които да се проведат в държавите-членки, и за изменение на Решение 2004/450/ЕО
   (нотифицирано под номер C(2007) 1554)
   (2007/268/ЕО)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Решение 90/424/ЕИО на Съвета от 26 юни 1990 г. относно разходите във ветеринарната област (1), и по-специално четвърта алинея от член 24, параграф 2 и член 10 от него,
   като взе предвид Директива 2005/94/ЕО на Съвета от 20 декември 2005 г. относно мерки на Общността за борба с инфлуенцата по птиците и за отмяна на Директива 92/40/ЕИО (2), и по-специално член 4, параграф 2 от нея,
   като има предвид, че:
   
               (1)
            
            
               Решение 90/424/ЕИО от 26 юни 1990 г. относно разходите във ветеринарната област определя процедурите, уреждащи финансовата помощ от Общността за програмите за ликвидиране, контрол и мониторинг на болестите по животните.
            
         
               (2)
            
            
               Решение 90/424/ЕИО, изменено с Решение 2006/53/ЕО (3), предвижда, че финансовата помощ от Общността може да бъде отпусната на държавите-членки за ликвидационни мерки, прилагани от държавите-членки за борба срещу нископатогенните вируси на инфлуенца по птиците (LPAI), за които е известно, че имат потенциала да мутират във високопатогенен вирус на инфлуенца по птиците (HPAI). В допълнение член 24, параграф 2 от Решение 90/424/ЕИО предвижда, че държавите-членки следва всяка година да представят на Комисията, най-късно до 30 април, едногодишни или многогодишни програми, които да започнат през следващата година, и за които желаят да получат финансова помощ от Общността.
            
         
               (3)
            
            
               Директива 92/40/ЕИО на Съвета от 19 май 1992 година относно въвеждане на мерки на Общността за борба с инфлуенцата по птиците (4) определя, че контролните мерки на Общността се прилагат в случай на избухване на високопатогенна инфлуенца (HPAI) по домашните птици. Тя обаче не предвижда контрол на нископатогенната инфлуенца по птиците (LPAI) от подтипове H5 и H7, нито редовно наблюдение на тази болест при домашните и дивите птици.
            
         
               (4)
            
            
               От 2002 г. държавите-членки извършват задължителни изследвания за инфлуенца по домашните птици чрез представяне на Комисията на годишни програми за наблюдение, както е предвидено в решения 2002/649/ЕО (5), 2004/111/ЕО (6), 2005/464/ЕО (7) и 2006/101/ЕО (8) на Комисията.
            
         
               (5)
            
            
               Директива 2005/94/EО предвижда някои превантивни мерки, свързани с наблюдението и ранното откриване на инфлуенцата по птиците. Крайната дата за транспонирането на тази директива от държавите-членки е 1 юли 2007 г., като тя предвижда отмяна на Директива 92/40/ЕИО от тази дата.
            
         
               (6)
            
            
               Мерките на Общността за борба с инфлуенцата по птиците, предвидени в Директива 2005/94/ЕО обхващат също контрола на избухване на LPAI, причинена от инфлуенца по птиците от подтипове H5 и H7 при домашните птици. За откриване на възможната циркулация на тези вируси в птичите стада държавите-членки следва да приложат задължителни програми за наблюдение. Тези мерки за контрол целят предотвратяване на разпространението на LPAI от подтипове H5 и H7, преди те да са станали широкоразпространени сред популациите домашни птици, така че рискът от мутиране в HPAI с възможни опустошителни последствия да може да бъде предотвратен.
            
         
               (7)
            
            
               Директива 2005/94/ЕО предвижда също да бъдат изпълнявани програми за наблюдение на дивите птици, които да допринесат, на базата на редовно актуализирана оценка на риска, за познанията относно заплахите, предизвикани от диви птици, във връзка с всеки вирус на инфлуенца по птиците, с произход от птици.
            
         
               (8)
            
            
               Важно е за в бъдеще да се засилват дейностите по наблюдението, предвид последните разработки във връзка с широкото разпространение на HPAI H5N1 сред дивите птици в Европа, вземайки под внимание резултатите от изследванията, проведени в държавите-членки между 2003 г. и 2006 г. и научните разработки, направени неотдавна от Европейския орган по безопасност на храните (ЕОБХ) (9) в сътрудничество с научната работна група ORNIS на Генерална дирекция „Околна среда“ на Европейската комисия. Тези органи ще продължават работата си, като резултатите от нея може да доведат до по-нататъшно актуализиране.
            
         
               (9)
            
            
               При прилагането на програми за наблюдение на дивите птици следва стриктно да се спазват изискванията на Директива 79/409/ЕИО на Съвета (10) относно опазването на всички видове естествено срещащи се в природата диви птици в Общността.
            
         
               (10)
            
            
               Решение 2004/450/ЕО на Комисията от 29 април 2004 г. относно установяване на стандартни изисквания за съдържанието на заявленията за финансиране от Общността на програми за ликвидиране, мониторинг и контрол на болести по животните (11) определя стандартни изисквания за съдържанието на заявленията за финансиране от Общността на програми за ликвидиране, мониторинг и контрол на болести по животните.
            
         
               (11)
            
            
               Както предвижда понастоящем Решение 90/424/ЕИО финансова помощ от Общността се отпуска за разходи, направени от държавите-членки за финансирането на национални програми за ликвидиране, контрол и мониторинг на болести по животните, включително инфлуенца по птиците, като държавите-членки могат да представят на Комисията програми за наблюдение на инфлуенца по птиците за финансова помощ от Общността не по-късно от 30 април всяка година в изпълнение на член 24, параграф 2 от Решение 90/424/ЕИО. Решение 2004/450/ЕО следва да бъде изменено, за да установи стандартни изисквания за съдържанието на заявленията за финансиране от Общността на програми за наблюдение на инфлуенца по птиците.
            
         
               (12)
            
            
               Решение 2004/450/ЕО следва да бъде съответно изменено.
            
         
               (13)
            
            
               Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
            
         ПРИЕ НАСТОЯЩОТО РЕШЕНИЕ:
   Член 1
   Одобряване на програми за наблюдение на инфлуенцата по птиците
   Програмите за наблюдение на инфлуенца по птиците при домашни и диви птици, които да се приложат от държавите-членки в съответствие с член 4, параграф 1 от Директива 2005/94/ЕО, отговарят на насоките, определени в приложения I и II към настоящото решение.
   Член 2
   Изменения на Решение 2004/450/ЕО
   Решение 2004/450/ЕО се изменя, както следва:
   
               1)
            
            
               В член 1 се добавя следната буква в):
               
                           „в)
                        
                        
                           по отношение на болестите по животните, посочени в приложение I, част В, поне информацията, определена в приложение IV.“
                        
                     
         
               2)
            
            
               В приложение I се добавя следната част В:
               „ЧАСТ В
               Болести, посочени в член 1, буква в)
               инфлуенца по птиците.“
            
         
               3)
            
            
               Добавя се ново приложение IV, текстът на което е определен в приложение III към настоящoто решение.
            
         Член 3
   Адресати на настоящото решение са държавите-членки.
   
      Съставено в Брюксел на 13 април 2007 година.
      
         
            За Комисията
         
         Markos KYPRIANOU
         
         
            Член на Комисията
         
      
   
   
      (1)  ОВ L 224, 18.8.1990 г., стр. 19. Решение, последно изменено с Решение 2006/965/ЕО на Съвета (ОВ L 397, 30.12.2006 г., стр. 22).
   
      (2)  ОВ L 10, 14.1.2006 г., стр. 16.
   
      (3)  ОВ L 29, 2.2.2006 г., стр. 37.
   
      (4)  ОВ L 167, 22.6.1992 г., стр. 1. Директива, последно изменена с Директива 2006/104/ЕО (ОВ L 363, 20.12.2006 г., стр. 352).
   
      (5)  ОВ L 213, 9.8.2002 г., стр. 38.
   
      (6)  ОВ L 32, 5.2.2004 г., стр. 20. Решение, изменено с Решение 2004/615/ЕО (ОВ L 278, 27.8.2004 г., стр. 59).
   
      (7)  ОВ L 164, 24.6.2005 г., стр. 52. Решение, изменено с Решение 2005/726/ЕО (ОВ L 273, 19.10.2005 г., стр. 21).
   
      (8)  ОВ L 46, 16.2.2006 г., стр. 40.
   
      (9)  Научно становище относно „Мигриращи птици и тяхната възможна роля в разпространението на високопатогенната инфлуенца по птиците“ (EFSA, 12 май 2006 г.) и добавката към него (11 декември 2006 г.).
   
      (10)  ОВ L 103, 25.4.1979 г., стр. 1. Директива, последно изменена с Директива 2006/105/ЕО (ОВ L 363, 20.12.2006 г., стр. 368).
   
      (11)  ОВ L 155, 30.4.2004 г., стр. 90. Решение, изменено с Решение 2006/282/ЕО (ОВ L 104, 13.4.2006 г., стр. 40).
   
      ПРИЛОЖЕНИЕ I
      Насоки относно прилагането на програми за наблюдение на инфлуенцата по птиците при домашни птици, които да се проведат в държавите-членки
      A.   Цели, общи изисквания и критерии за наблюдение
      A.1.   Цели
      Серологичното наблюдение на LPAI, подтипове H5 и H7, при домашни птици цели да:
      
                  1.
               
               
                  Открие субклинични инфекции с LPAI от подтипове H5 и H7, като по този начин допълват системите за ранно откриване и предотвратяват последващото възможно мутиране на тези вируси в HPAI.
               
            
                  2.
               
               
                  Открие инфекции с LPAI, подтипове H5 и H7, при специфични целеви популации от домашни птици при специфичен риск от инфекция, дължащ се на особената система на тяхното отглеждане или на възприемчивостта на определени видове.
               
            
                  3.
               
               
                  Допринесе за демонстриране на свободния статут на определена страна, регион или подразделение от подлежаща на нотифициране инфлуенца по птиците в рамките на международната търговия съгласно правилата на Световната организация за здравето на животните (OIE).
               
            A.2.   Общи изисквания и критерии
      
                  1.
               
               
                  Вземането на проби не може да бъде продължено след 31 декември на годината на прилагане на програмата. За домашните птици вземането на проби обхваща период, съответстващ на продуктивния период за всяка категория домашни птици според изискванията.
               
            
                  2.
               
               
                  За икономия на ресурси се препоръчва ползването на проби, взети за други цели.
               
            
                  3.
               
               
                  Изследването на пробите се провежда в националните лаборатории за инфлуенца по птиците в държавите-членки или в други лаборатории, одобрени от компетентните органи и под контрола на националните лаборатории.
               
            
                  4.
               
               
                  Всички резултати (серологични и вирусологични) се изпращат в референтната лаборатория на Общността за инфлуенца по птиците за сравнение. Процесът на предаване на информация трябва да е добре организиран. Референтната лаборатория на Общността осигурява техническа помощ и съхранява широк набор от диагностични реагенти.
               
            
                  5.
               
               
                  Всички изолати от вируса на инфлуенцата по птиците се предоставят на референтната лаборатория на Общността в съответствие със законодателството на Общността, освен при дерогация, в съответствие с параграф 4 от глава V (Диференциална диагностика) от наръчника по диагностика, определен в Решение 2006/437/ЕО на Комисията (1). Вируси от H5/H7 подтип се предоставят незабавно и се подлагат на стандартните тестове за характеризиране (определяне на нуклеотидната последователност /IVPI) в съответствие с цитирания наръчник по диагностика.
               
            
                  6.
               
               
                  Където е възможно, националните лаборатории представят на референтната лаборатория на Общността H5 или H7 положителни серуми, събрани от Anseriformes с цел създаване на архив за улесняване разработването на бъдещи тестове.
               
            Б.   Наблюдение на инфлуенцата по птиците при домашни птици
      
                  1.
               
               
                  Всички положителни проби се проследяват ретроспективно в стопанството и заключенията от това проследяване се докладват на Комисията и на референтната лаборатория на Общността.
               
            
                  2.
               
               
                  Референтната лаборатория на Общността предоставя специални протоколи, които да придружават изпращането на материала до референтната лаборатория на Общността, както и таблици за събиране на данните от наблюдението. В тези таблици се указват методите за лабораторни изследвания. Таблиците се използват за представяне на резултатите в един документ.
               
            
                  3.
               
               
                  Кръвните проби за серологични изследвания се събират от всички видове домашни птици, включително тези, отглеждани на открито, от поне 5 до 10 птици (с изключение на патици, гъски и пъдпъдъци) от стопанство, и от различни помещения, ако в стопанството има повече от едно помещение. При наличие на няколко помещения, количеството проби за стопанство се увеличава съответно. Препоръчва се да се вземат поне 5 птици от помещение.
               
            
                  4.
               
               
                  Вземането на проби се разпределя на територията на цялата държава-членка, така че пробите да бъдат представителни за цялата държава-членка, като се вземе под внимание:
                  
                              а)
                           
                           
                              броят на стопанствата за вземане на проби (с изключение на патици, гъски и пуйки); този брой се определя така, че да осигури идентифицирането на поне едно заразено стопанство, ако разпространението на заразени стопанства е поне 5 %, с 95 % доверителен интервал (виж таблица 1); и
                           
                        
                              б)
                           
                           
                              броят на птиците от всяко стопанство, от които се вземат проби, се определя така, че да осигури 95 % вероятност за идентифициране на поне една серопозитивна птица, ако разпространението на серопозитивни птици е ≥ 30 %.
                           
                        
            
                  5.
               
               
                  Въз основа на оценката на риска и конкретната ситуация в засегнатата държава-членка схемата за вземане на проби отчита също:
                  
                              а)
                           
                           
                              типовете продукция и техният специфичен риск се насочват към свободно отглеждане, лични стопанства, плюс да се вземат под внимание други фактори като възраст, използване на открити водоеми, относително по-дълъг живот, присъствието на повече от един вид в стопанство или други съответни фактори;
                           
                        
                              б)
                           
                           
                              броят стопанства за отглеждане на пуйки, патици и гъски, от които да се вземат проби, се определя така, че да се осигури идентифицирането на поне едно заразено стопанство, ако разпространението на заразени стопанства е поне 5 %, с 99 % доверителен интервал (виж таблица 2);
                           
                        
                              в)
                           
                           
                              когато в държавата-членка съществуват значителен брой стопанства, произвеждащи месо от дивеч, щраусоподобни и пъдпъдъци, те се включват в програмата. При пъдпъдъците се вземат проби само от възрастни (или снасящи) разплодни животни;
                           
                        
                              г)
                           
                           
                              периодът за вземане на проби трябва да съвпада със сезонното производство. Все пак, когато е възможно, вземането на проби може да се адаптира към друг определен период на местно ниво, през който присъствието на други домашни птици в стопанството може да представлява по-голям риск от внасяне на инфекция;
                           
                        
                              д)
                           
                           
                              в случай на значителен брой стада в лични стопанства наблюдението включва и тях;
                           
                        
                              е)
                           
                           
                              държавите-членки, които трябва да извършват вземане на проби за Нюкясълска болест, за да запазят своя статут на страни, непровеждащи ваксиниране за Нюкясълска болест в съответствие с Решение 94/327/ЕО на Комисията (2), могат да използват тези проби от стада за развъждане за определяне на H5/H7 антитела.
                           
                        
            Таблица 1
      Брой стопанства за вземане на проби от всяка категория домашни птици (с изключение на стопанства за отглеждане на пуйки, патици и гъски)
      
                  Брой стопанства за всяка категория домашни птици за държава-членка
               
               
                  Брой стопанства за вземане на проби
               
            
                  До 34
               
               
                  Всички
               
            
                  35—50
               
               
                  35
               
            
                  51—80
               
               
                  42
               
            
                  81—250
               
               
                  53
               
            
                  > 250
               
               
                  60
               
            
         
      Таблица 2
      Брой стопанства за отглеждане на пуйки, патици и гъски за вземане на проби
      
                  Брой стопанства за държава-членка
               
               
                  Брой стопанства за вземане на проби
               
            
                  До 46
               
               
                  Всички
               
            
                  47—60
               
               
                  47
               
            
                  61—100
               
               
                  59
               
            
                  101—350
               
               
                  80
               
            
                  > 350
               
               
                  90
               
            В.   Специфични изисквания за откриване на заразяване с H5/H7 подтипове на инфлуенца по птиците при патици, гъски и пъдпъдъци
      
                  1.
               
               
                  Кръвните проби за серологично изследване е препоръчително да се вземат от птици, отглеждани на открито.
               
            
                  2.
               
               
                  От всяко избрано стопанство се вземат 40—50 кръвни проби за серологично изследване.
               
            
                  3.
               
               
                  В случай че липсват стада, предназначени за търговия с домашни птици, може да се прилага наблюдение на стада в лични стопанства.
               
            Г.   Лабораторно изследване
      
                  1.
               
               
                  Лабораторните тестове се провеждат в съответствие с наръчника по диагностика за инфлуенца по птиците (Решение 2006/437/ЕО), който определя процедурите за потвърждаване и диференциална диагностика на инфлуенцата по птиците (включително изследване на серуми от патици и гъски чрез хемаглутанинов инхибиционен (HI) тест).
               
            
                  2.
               
               
                  Ако обаче са предвидени лабораторни тестове, които не са описани нито в наръчника за диагностика, нито в Наръчника за тестове за диагностика и ваксини за сухоземни животни на Световната организация за здравето на животните, държавите-членки представят необходимите данни за потвърждаване на референтната лаборатория на Общността, успоредно с представянето на тяхната програма на Комисията за одобрение.
               
            
                  3.
               
               
                  Всички положителни серологични проби се потвърждават от националните лаборатории за инфлуенцата по птиците чрез хемаглутанинов инхибиционен тест, като се използват определени щамове, предоставени от референтната лаборатория на Общността за инфлуенца по птиците:
                  
                              H5
                           
                           
                              
                                          а)
                                       
                                       
                                          начален тест с използване на щраус/Дания/72420/96 (H5N2);
                                       
                                    
                                          б)
                                       
                                       
                                          тестване на всички положителни проби с използване на патица/Дания /64650/03 (H5N7) за елиминиране на N2 кръстосано реагиращи антитела;
                                       
                                    
                        
                              H7
                           
                           
                              
                                          а)
                                       
                                       
                                          начален тест с използване на пуйка/Англия/647/77 (H7N7);
                                       
                                    
                                          б)
                                       
                                       
                                          тестване на всички положителни проби с африкански скорец/983/79 (H7N1) за елиминиране на N7 кръстосано реагиращи антитела.
                                       
                                    
                        
            
         (1)  ОВ L 237, 31.8.2006 г., стр. 1.
      
         (2)  OВ L 146, 11.6.1994 г., стр. 17.
   
   
      ПРИЛОЖЕНИЕ II
      Насоки относно прилагането на програми за наблюдение на инфлуенцата по птиците при диви птици, които да се проведат в държавите-членки
      А.   Цели, общи изисквания и критерии за наблюдение
      А1.   Цели
      Вирусологичното наблюдение на инфлуенцата по птиците при дивите птици цели да се идентифицира рискът от внасяне на AI вируси (LPAI и HPAI) у домашните птици чрез:
      
                  —
               
               
                  осигуряване на ранно откриване на HPAI H5N1 чрез изследване на нараснала заболеваемост или смъртност при дивите птици, по-специално при определени „високорискови“ видове;
               
            
                  —
               
               
                  в случай че HPAI H5N1 е открит при диви птици, наблюдението на живи и мъртви диви птици се разширява, за да се определи дали диви птици от други видове могат да действат като безсимптомни преносители или „видове мостове“ (виж част Д от настоящото приложение);
               
            
                  —
               
               
                  продължително наблюдение на „основните параметри“ на различни видове свободно живеещи мигриращи птици като част от непрекъснат мониторинг на LPAI вируси. Anseriformes (водоплаващи) и Charadriiformes (дъждосвирцови и чайки) са главните целеви групи за вземане на проби, за да се оцени дали носят LPAI вируси от H5 и H7 подтипове (в които непременно биха се открили също HPAI H5N1 и други HPAI, ако присъстват). Цел за изследване трябва да бъдат по-специално „високорисковите видове“.
               
            А2.   Общи изисквания и критерии
      
                  1.
               
               
                  Вземането на проби не може да бъде продължено след 31 декември на годината на прилагане на програмата.
               
            
                  2.
               
               
                  Изследването на пробите се извършва в националните лаборатории за инфлуенца по птиците в държавите-членки или от други лаборатории, одобрени от компетентните органи и под контрола на националните лаборатории.
               
            
                  3.
               
               
                  Всички резултати се изпращат в референтната лаборатория на Общността за инфлуенца по птиците за сравнение. Процесът на предаване на информация трябва да е добре организиран. Референтната лаборатория на Общността осигурява техническа помощ и съхранява широк набор от диагностични реагенти.
               
            
                  4.
               
               
                  Всички изолати от вируса на инфлуенцата по птиците се предоставят на референтната лаборатория на Общността в съответствие със законодателството на Общността, освен при дерогация, в съответствие с параграф 4 от глава V „Диференциална диагностика“ на наръчника по диагностика на инфлуенцата по птиците, определен в Решение 2006/437/ЕО. Вируси от H5/H7 подтип се предоставят незабавно и се подлагат на стандартните тестове за характеризиране (определяне на нуклеотидната последователност /IVPI) в съответствие с цитирания наръчник по диагностика.
               
            Б.   Наблюдение на инфлуенцата по птиците при диви птици
      Модел и изпълнение
      За определяне на модела на наблюдението, подпомагане при определяне на видовете и оптимизиране на вземането на проби се осигурява тясно сътрудничество между епидемиолози и орнитолози и компетентните органи за опазване на природата. Моделът на наблюдението се адаптира към националната ситуация по отношение избора на видове за вземане на проби в съответствие с преобладаващите видове и размера на птичите популации. Вземането на проби трябва да се съобрази със сезонността на миграционните модели, които могат да се различават в различни държави-членки. То трябва да вземе предвид поведението на видовете птици като миграционни пътища, главни местообитания, събирането на ята и степента на смесване при миграцията и резултатите, получени при предишно наблюдение през 2003—2006 г. В допълнение ще бъдат осигурени непрекъснат преглед и обратна връзка чрез работната група за наблюдение на инфлуенца по птиците (ИП) при дивите птици, която анализира новите данни, когато се появят такива.
      За H5N1 HPAI всички тези фактори се разглеждат във връзка с вероятността диви птици да попаднат в контакт със заразени домашни птици или в райони на избухване на болестта и с вероятността за контакт на диви птици с домашни птици в системата от птицевъдни стопанства в различните държави-членки.
      За да се оценят тези вероятности, схемата на решенията и таблиците в становището на ЕОБХ (1), които са изготвени в сътрудничество с Генерална дирекция „Околна среда“ на Европейската комисия, могат да осигурят ефективен инструмент за оценка на местния риск в държавите-членки за адаптиране към развиващата се ситуация на основата на тясно сътрудничество и обмяна на мнения между държавите-членки.
      Насърчават се връзките с институциите, работещи за опазване/наблюдение на птиците и опръстенителните станции. Вземането на проби се провежда, когато е възможно, под контрола на персонал от тези групи/станции, от ловци и други лица с орнитологични познания.
      
                  1.
               
               
                  
                     Пасивното наблюдение на болни и мъртви диви птици се насочва към:
                  
                              а)
                           
                           
                              райони, където има увеличена заболеваемост и смъртност сред дивите птици;
                           
                        
                              б)
                           
                           
                              райони, близки до море, езера и водни пътища, където са намерени мъртви птици, и по-специално когато тези райони са в близост до ферми за домашни птици;
                           
                        
                              в)
                           
                           
                              птици от идентифицирани като „високорискови“ видове, изброени в част Г, и други диви птици, живеещи в голяма близост до тях.
                           
                        
            
                  2.
               
               
                  В допълнение изследванията на живи и мъртви диви птици в райони, където са били открити случаи на H5N1, се насочват към:
                  
                              а)
                           
                           
                              диви или домашни птици за идентифициране на възможни безсимптомни преносители;
                           
                        
                              б)
                           
                           
                              райони, епидемиологично свързани с тези случаи;
                           
                        
                              в)
                           
                           
                              птици, които е възможно да влизат в тесен контакт със стопанствата за домашни птици (предпазна зона, надзорна зона и район Б), които могат да функционират като „видове мостове“, особено тези, изброени в част Д.
                           
                        
            
                  3.
               
               
                  
                     Активното наблюдение на живи и клинично здрави и/или клинично заболели, увредени или убити при лов (2) птици се насочва към:
                  
                              а)
                           
                           
                              мигриращи птици от разредите Anseriformes (гъскоподобни) и Charadriiformes (дъждосвирцоподобни и чайки);
                           
                        
                              б)
                           
                           
                              в определени райони със струпване и смесване на голям брой мигриращи птици, включващи различни видове, и по-специално когато тези райони са в близост до ферми за домашни птици;
                           
                        
                              в)
                           
                           
                              подбрани високорискови видове (3).
                           
                        
            Процедури по вземане на проби
      
                  1.
               
               
                  Намазки от носоглътката и клоаката за вирусологично изследване се вземат от видимо здрави свободно живеещи птици. Ако по някаква причина вземането на клоакални намазки от живи птици е неизпълнимо, като алтернатива могат да се използват внимателно събрани пресни изпражнения. Все пак трябва да се осигури възможност за проследяване на пробите в случай на смесени места, често посещавани от различни видове птици.
               
            
                  2.
               
               
                  От диви птици, намерени мъртви или убити, се вземат проби за изолиране на вируси и молекулно идентифициране (PCR) — намазки от трахеята/носоглътката и клоаката и/или тъкани (т.е. мозък, сърце, бял дроб, трахея, бъбреци и тънки черва).
               
            
                  3.
               
               
                  Специални грижи се полагат за съхранението и транспорта на пробите. Намазките трябва да се охладят незабавно в лед или замразени гел пакети и изпратени в лабораторията колкото е възможно по-бързо. Пробите не бива да се замразяват, освен ако не е абсолютно необходимо. При наличност намазките се поставят в антибиотична среда или специфична среда за транспорт на вируси, така че да са напълно потопени. Поставянето на пробите в среда за транспортиране трябва да се направи в допълнение, а не като алтернатива на охлаждането. При липса на такава среда намазките се връщат в тяхната опаковка и се изпращат сухи. Ако не е гарантирано бързо транспортиране в рамките на 48 часа до лабораторията (в транспортна среда при 4° Целзий), пробите трябва незабавно да се замразят, съхраняват и последващо транспортират в сух лед. Съхраняването и транспортирането на пробите могат да бъдат повлияни от множество фактори, така че избраният метод трябва да отговаря на целта.
               
            
                  4.
               
               
                  Процедурите по вземане на проби се провеждат в съответствие с наръчника по диагностика за инфлуенца по птиците (Решение 2006/437/ЕО на Комисията), който определя процедурите за потвърждаване и диференциална диагностика на инфлуенцата по птиците.
               
            В.   Лабораторно изследване
      
                  1.
               
               
                  Лабораторните тестове се провеждат в съответствие с наръчника по диагностика за инфлуенца по птиците (Решение 2006/437/ЕО на Комисията), който определя процедурите за потвърждаване и диференциална диагностика на инфлуенцата по птиците.
               
            
                  2.
               
               
                  Ако обаче са предвидени лабораторни тестове, които не са описани нито в наръчника за диагностика, нито в наръчника за тестове за диагностика и ваксини за сухоземни животни на Световната организация за здравето на животните, държавите-членки представят необходимите данни за потвърждаване на референтната лаборатория на Общността, успоредно с представянето на тяхната програма на Комисията за одобрение.
               
            
                  3.
               
               
                  Всички проби, събрани в рамките на наблюдението на инфлуенцата по птиците при диви птици, се изследват възможно най-бързо чрез молекулни техники, ако са налични, и в съответствие с наръчника по диагностика (Решение 2006/437/ЕО на Комисията). Тези изследвания се провеждат само в лаборатории, които могат да гарантират качество и при използване на методи, признати от референтната лаборатория на Общността за инфлуенца по птиците. Освен това използваните методи трябва да дават приемливи резултати в най-скорошния сравнителен кръгов тест на националните лаборатории. Препоръчва се начален скрининг PCR с използване на M-ген, с бързо тестване на положителните за H5 (но в рамките на 2 седмици) и, в случай на положителна проба, анализ на мястото на деление се провежда колкото е възможно най-скоро, за да се определи дали се касае за последователност на високопатогенна инфлуенца по птиците (HPAI) или за нископатогенна инфлуенца по птиците (LPAI). Ако се потвърди H5 HPAI, се правят бързо следващи анализи за определяне на N тип (дори ако това само даде доказателства, елиминиращи N1).
               
            
                  4.
               
               
                  В лабораторията може да бъде разрешено обединяването на до пет проби, взети от един и същи вид и събрани на едно и също място по едно и също време, когато може да се осигури, в случай на положителна находка, индивидуалните проби да могат да бъдат идентифицирани и повторно тествани.
               
            
                  5.
               
               
                  Серологичното наблюдение не може да се прилага за изследване на инфлуенца по птиците при диви птици, тъй като серологичните методи не могат да различат HP и LP щамове и намирането на антитела не позволява заключения по отношение на вероятното място, където дивите птици биха могли да се заразят. Все пак серологичното наблюдение може да бъде важно, за да се проучи в кои постоянни или мигриращи видове птици вирусите H5/H7 са били преобладаващи (или ендемични). Такъв анализ може да бъде направен само от специализирани лаборатории с използване на внимателно подбран набор антигени за осигуряване откриването на хемаглутинин-специфични антитела (т.е. да се отстрани възможността за влияние от N специфични антитела).
               
            Списък на видовете диви птици, представляващи висок риск по отношение на инфлуенцата по птиците (4)
      
      
                  
                     Общоприето име
                  
               
               
                  
                     Научно име
                  
               
            
                  Малък лебед
               
               
                  
                     Cygnus columbianus
                  
               
            
                  Поен лебед
               
               
                  
                     Cygnus cygnus
                  
               
            
                  Ням лебед
               
               
                  
                     Cygnus olor
                  
               
            
                  Гъски
               
            
                  Късоклюна гъска
               
               
                  
                     Anser brachyrhуnchus
                  
               
            
                  Посевна гъска
               
               
                  
                     Anser fabalis
                  
               
            
                  Голяма белочела гъска (европейска раса)
               
               
                  
                     Anser albifrons albifrons
                  
               
            
                  Малка белочела гъска
               
               
                  
                     Anser erythropus
                  
               
            
                  Сива гъска
               
               
                  
                     Anser anser
                  
               
            
                  Белобуза гъска
               
               
                  
                     Branta leucopsis
                  
               
            
                  Черна гъска
               
               
                  
                     Branta bernicla
                  
               
            
                  Червеногуша гъска
               
               
                  
                     Branta ruficollis
                  
               
            
                  Канадска гъска
               
               
                  
                     Branta canadensis
                  
               
            
                  Патици
               
            
                  Дива патица (свирачка)
               
               
                  
                     Anas penelope
                  
               
            
                  Зимно бърне
               
               
                  
                     Anas crecca
                  
               
            
                  Зеленоглава патица
               
               
                  
                     Anas platyrhynchos
                  
               
            
                  Шилоопашата патица
               
               
                  
                     Anas acuta
                  
               
            
                  Лятно бърне
               
               
                  
                     Anas querquedula
                  
               
            
                  Клопач
               
               
                  
                     Anas clypeata
                  
               
            
                  Мраморна патица
               
               
                  
                     Marmaronetta angustirostris
                  
               
            
                  Червеноклюна потапница
               
               
                  
                     Netta rufina
                  
               
            
                  Кафявоглава потапница
               
               
                  
                     Aythya ferina
                  
               
            
                  Качулата потапница
               
               
                  
                     Aythya fuligula
                  
               
            
                  Птици на крайбрежията
               
            
                  Обикновена калугерица
               
               
                  
                     Vanellus vanellus
                  
               
            
                  Златиста булка
               
               
                  
                     Pluvialis apricaria
                  
               
            
                  Черноопашат крайбрежен бекас
               
               
                  
                     Limosa limosa
                  
               
            
                  Бойник
               
               
                  
                     Philomachus pugnax
                  
               
            
                  Чайки
               
            
                  Речна чайка
               
               
                  
                     Larus ridibundus
                  
               
            
                  Чайка буревестница
               
               
                  
                     Larus canus
                  
               
            Списък на птици, живеещи в близост до домашни птици (5)
      
      
                  Общоприето име
               
               
                  Научно име
               
               
                  Вероятност за контакт с домашни птици
               
            Група 1.   Видове, тясно свързани с производството на домашни птици в Европа
               
            
                  Домашна гъска
               
               
                  
                     Anser anser domesticus
                  
               
               
                  Голяма
               
            
                  Зеленоглава патица
               
               
                  
                     Anas platyrhynchos
                  
               
               
                  Голяма
               
            
                  Домашна мускусна патица
               
               
                  
                     Cairina moschata
                  
               
               
                  Голяма
               
            
                  Скален гълъб
               
               
                  
                     Columba livia
                  
               
               
                  Голяма
               
            
                  Домашно врабче
               
               
                  
                     Passer domesticus
                  
               
               
                  Голяма
               
            Група 2.   Видове, които могат да споделят обработваеми земи, ползвани и от домашни птици в Северна Европа
               
            
                  Златиста булка
               
               
                  
                     Pluvialis apricaria
                  
               
               
                  Малка
               
            
                  Обикновена калугерица
               
               
                  
                     Vanellus vanellus
                  
               
               
                  Средна
               
            
                  Речна чайка
               
               
                  
                     Larus ridibundus
                  
               
               
                  Голяма
               
            
                  Чайка буревестница
               
               
                  
                     Larus canus
                  
               
               
                  Голяма
               
            
                  Сребриста чайка
               
               
                  
                     Larus argentatus
                  
               
               
                  Малка
               
            
                  Гривяк
               
               
                  
                     Columba palumbus
                  
               
               
                  Голяма
               
            
                  Гугутка
               
               
                  
                     Streptopelia decaocto
                  
               
               
                  Голяма
               
            
                  Колхидски фазан
               
               
                  
                     Phasianus colchicus
                  
               
               
                  Голяма
               
            
                  Чучулиги
               
               
                  
                     Alauda & Galerida spp
                  
               
               
                  Малка
               
            
                  Бъбрици
               
               
                   
               
               
                  Малка
               
            
                  Стърчиопашки
               
               
                   
               
               
                  Средна
               
            
                  Хвойнов дрозд
               
               
                  
                     Turdus pilaris
                  
               
               
                  Средна
               
            
                  Беловежд дрозд
               
               
                  
                     Turdus iliacus
                  
               
               
                  Средна
               
            
                  Сврака
               
               
                  
                     Pica pica
                  
               
               
                  Голяма
               
            
                  Чавка
               
               
                  
                     Corvus monedula
                  
               
               
                  Голяма
               
            
                  Полска врана
               
               
                  
                     Corvus frugilegus
                  
               
               
                  Средна
               
            
                  Сива врана
               
               
                  
                     Corvus corone
                  
               
               
                  Средна
               
            
                  Гарван
               
               
                  
                     Corvus corax
                  
               
               
                  Малка
               
            
                  Обикновен скорец
               
               
                  
                     Sturnus vulgaris
                  
               
               
                  Голяма
               
            
                  Едноцветен скорец
               
               
                  
                     Sturnus unicolor
                  
               
               
                  Голяма
               
            
                  Домашно врабче
               
               
                  
                     Passer domesticus
                  
               
               
                  Голяма
               
            
                  Полско врабче
               
               
                  
                     Passer montanus
                  
               
               
                  Голяма
               
            
                  Чинки
               
               
                   
               
               
                  Средна
               
            
                  Овесарки
               
               
                  
                     Miliaria, Emberiza spp.
                  
               
               
                  Средна
               
            Група 3.   Видове, които могат да споделят влажни зони, ползвани и от домашни водоплаващи птици в Северна Европа
               
            
                  Бели чапли
               
               
                  
                     Egretta spp.
               
               
                  Малка
               
            
                  Сиви чапли
               
               
                  
                     Ardea и други spp.
               
               
                  Средна
               
            
                  Обикновен корморан
               
               
                  
                     Phalacrocrax carbo
                  
               
               
                  Средна
               
            
                  Щъркели
               
               
                  
                     Ciconia spp.
               
               
                  Малка
               
            
                  Ням лебед
               
               
                  
                     Cygnus olor
                  
               
               
                  Средна
               
            
                  Сива гъска
               
               
                  
                     Anser anser
                  
               
               
                  Средна
               
            
                  Канадска гъска
               
               
                  
                     Branta canadensis
                  
               
               
                  Малка
               
            
                  Патици
               
               
                  
                     Anas & Aythya spp.
               
               
                  Малка
               
            
                  Зеленоглава патица
               
               
                  
                     Anas platyrhynchos
                  
               
               
                  Голяма
               
            
                  Лиска
               
               
                  
                     Fulica atra
                  
               
               
                  Средна
               
            
                  Зеленоножка
               
               
                  
                     Gallinula chloropus
                  
               
               
                  Средна
               
            
         (1)  Научно становище относно „Мигриращи птици и тяхната възможна роля в разпространението на високопатогенната инфлуенца по птиците“ (EFSA, 12 май 2006 г.).
      
         (2)  Ловуване при спазване на изискванията на Директива 79/409/ЕИО на Съвета относно опазването на всички видове естествено срещащи се в природата диви птици.
      
         (3)  Да се предостави от Генерална дирекция „Околна среда“ на Европейската комисия.
      
         (4)  Този списък не е ограничителен, а само определя мигриращи видове, които могат да представляват висок риск от внасяне на инфлуенца по птиците в Общността, основан на техния миграционен модел, включващ райони, където H5N1 HPAI се срещат в дивите или домашните птици. Той се основава на научното становище относно „Мигриращи птици и тяхната възможна роля в разпространението на високопатогенната инфлуенца по птиците“ (EFSA, 12 май 2006 г.), прието от експертната група по здравето и доброто състояние на животните на ЕОБХ на 12 май 2006 г. и на работата, извършена от комитета ORNIS и изпълнителите за Генерална дирекция „Околна среда“ на Европейската комисия. Списъкът обаче може да бъде актуализиран съобразно резултатите от бъдещи научни изследвания, когато такива се появят и въз основа на оценката на риска, извършвана от националните органи, като се вземе предвид конкретно тяхната орнитологична ситуация.
      
         (5)  Този списък не е изчерпателен, а е предназначен само да определи постоянните или немигриращи европейски видове птици, които живеят в близост до домашни птици (по-специално в Северозападна Европа) и които имат теоретичен потенциал да пренасят HPAI H5N1 от потенциално безсимптомно заразени диви птици („видове мостове“). Той се основава на научното становище относно „Мигриращи птици и тяхната възможна роля в разпространението на високопатогенната инфлуенца по птиците“, прието от експертната група по здравето и доброто състояние на животните на ЕОБХ на 12 май 2006 г. и работата, извършена от комитета ORNIS и изпълнителите за Генерална дирекция „Околна среда“ на Европейската комисия (DG ENV). Списъкът обаче може да бъде актуализиран и разширяван вследствие резултатите от бъдещи научни изследвания, когато такива се появят. По-конкретно Генерална дирекция „Околна среда“ е упълномощила Wetland international и EURING да правят преглед, да актуализират и разширяват предварителния анализ на видовете и местата с висок риск в контекста на избухването на H5N1 в Европа през 2006 г. и да идентифицират други видове птици с висок риск, които могат да са „видове мостове“ между дивите и домашните птици и/или човека в различни части на Европа. Резултатите трябва да са налични в края на юни 2007 г.
      (http://ec.europa.eu/environment/nature/nature_conservation/focus_wild_birds/avian_influenza/pdf/avian_influenza_report.pdf). Той предоставя много по-достоверен предварителен списък на видове с висок риск и риск от контакт с домашни птици в ЕС и предвижда по-целенасочен подход.
   
   
      ПРИЛОЖЕНИЕ III
      
         
            „ПРИЛОЖЕНИЕ IV